
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Δ12α/<ρ02/35938 (1) 

Ειδοποίηση παρακατάθεσης αποζημίωσης για ακίνητα που έχουν 

απαλλοτριωθεί με την απόφαση 1017851/2.2.89 (ΦΕΚ 84/ 

14.2.89 τ.Δ’) των Υπουργών Οικονομικών και ΠΕ.ΧΩ.Δ.Ε. για τη 

βελτίωση της ΕΟ Ιωαννίνων-Πρέβεζας ΧΘ 98 + 000 - ΧΘ 

101 + 650. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 797/1971 «για 
αναγκαστικές απαλλοτριώσεις» (ΦΕΚ 1/1.1.1971 τ.Δ’). 

2. Τις διατάξεις του Π.Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» ΦΕΚ 28/16.2.88 τ.Α'). 

3. Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 30.6.1992 όπως έχει συντάχθεί σε εκτέλεση της από¬ 
φασης 32/14.2.91 Μονομελούς Πρωτοδικείου Πρέβεζας. · 

4. Την εξουσιοδοτική απόφαση του Υπουργού ΠΕ.ΧΩ.Δ.Ε. Δ17α/ 
01/79/24.8.89 ΦΕΚ 666/6.9.89 τ.Β' ειδοποιούμε τα πρόσωπα που 
έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι η αποζημί¬ 
ωση των εκτάσεων και των επικειμένων τους, όπως σημειώνονται στα 
σχετικά κτηματολόγιά, έχει κατατεθεί στο Ταμείο Παρακαταθηκών και 
Δανείων γραφείο Πρέβεζας με την έκδοση του γραμματίου παρακατα¬ 
θήκης 013372/7.8.92 συνολικού ποσού 41.383.094 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωρισθούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1992 
Με εντολή Υπουργού 
Η Τμηματάρχης 
Β. ΓΚΟΤΣΟΥΛΙΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1700 (2) 

Καθορισμός-χατηγοριοποίηση ορίων και όρων και περιορισμών δόμη¬ 
σης στους οικισμούς ΑΘΗΝΑΙΟΝ ΜΑΝΤΙΝΕΙΑΣ Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την υπ’ αριθ. Γ.64567/8029/3.10.85 απόφαση ϊπ.ΠΕ.- 
ΧΩ.Δ.Ε. για την κατηγοριοποίηση των οικισμών του Ν, Αρκαδίας που 
έχουν πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Την υπ’ αριθ. 3/11.5.92 γνωμοδότηση του Συμβουλίου ΧΟΠ 
του Νομού Αρκαδίας, αποφασίζουμε: 

I. Καθορίζουμε τα όρια του οικισμού Αθήναιον του Ν. Αρκαδίας με 
στοιχεία 1, 2, 3, 4, 5, 6, 7, όπως αυτά φαίνονται στα συνοδευτικά της 
παρούσας σχεδιαγράμματα σε κλ. 1:5.000, που αποτελούν αναπόσπα¬ 
στα μέρη της απόφασης αυτής και συντάχθηκαν βάσει στοιχείων χαρ¬ 
τών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 


Α. Γενικοί όροι Δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ4β1Δ'/3.5.1985 και για τους οι¬ 
κισμούς Αθήναιον αρτιότητα γηπέδου 500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Δ/τος. 

Β. Ειδικοί όροι Δόμησης 

Για τους οικισμούς της ομάδας 

Α. Τους ειδικούς όρους δόμησης που αναγράφονται στην καρτέλλα 
που συνοδεύει την μελέτη του οικισμού. 

Β. Τους ειδικούς όρους δόμησης που αναγράφονται στην καρτέλλα 
που συνοδεύει την μελέτη του οικισμού. 

Γ. Τους ειδικούς όρους δόμησης πού αναγράφονται στην καρτέλλα 
που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. I του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181 Δ'/3.5.1985). 

Η απόφαση και τα διαγράμματα που την συνοδεύουν σε κλίμακα 
1:5000 υπογράφηκαν σε πέντε (5) αντίγραφα και θα αναρτηθούν επί 
δεκαπενθήμερο στα γραφεία του Τμήματος Πολεοδομίας και Πολεοδο- 
μικών Εφαρμογών Ν. Αρκαδίας, αμέσως μετά από την δημοσίευση της 
απόφασης στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Τρίπολη, 10 Ιουνίου 1992 
Ο Νομάρχης 

* ΓΡ. ΑΠΟΣΤΟΛΑΚΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2268 (3) 

Έγκριση επέκτασης-τοπικού ρυμοτομικού σχεδίου για την δημιουργία 

οικιστικής μονάδας στην εκτός σχεδίου κτηματική περιοχή της Κοι¬ 
νότητας Ευμοίρου Ν. Ξάνθης από το Εθνικό Ίδρυμα Υποδοχής και 

αποκατάστασης Παλιννοστούντων Ομογενών Ελλήνων (Ε.Ι.Υ.Α.- 

Π.Ο.Ε.). 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του από 17.7./10.8.1923 Ν.Δ/τος «περί σχεδίων 
πόλεων, κωμών κ.λπ.», όπως τροποποιήθηκαν και συμπληρώθηκαν με¬ 
ταγενέστερα. 

2. Τις διατάξεις του Α.Ν. 314/68 (ΦΕΚ 47Α) όπως τροποποιήθη¬ 
καν και συμπληρώθηκαν με το Ν.Δ/γμα 1018/71 (ΦΕΚ 220 Α/71) 
και με την παραγρ. 3 του άρθρου 34 του Ν. 1577/85 «περί ΓΟΚ». 
(ΦΕΚ 210 Α/18.12.85). 

3. Τις διατάξεις του άρθρου 26 του Ν. 1337/83 όπως αντικαταστά- 
θηκαν από την παραγρ. 13 του άρθρου 8 του Ν. 1512/85. 

4. Τις διατάξεις του Πρ. Δ/τος 183/86 (ΦΕΚ 70 Α/86). 

5. Την με αριθ. 67/92 νομότυπη απόφαση του Κοινοτικού Συμβου¬ 
λίου Ευμοίρου με την οποία εγκρίθηκε η γενική πολεοδομική μελέτη 
που εκπονήθηκε από την Δ/νση Τεχνικών Υπηρεσιών του Ε.Ι.Υ.Α.- 
Π.Ο.Ε. για την δημιουργία οικιστικής μονάδος στην εκτός σχεδίου κτη¬ 
ματική περιοχή της Κοινότητας Ευμοίρου και οι όροι και περιορισμοί 
δόμησης που θα ισχύουν προτεινόμενα για έγκριση στο τοπικό ρυμοτο¬ 
μικό σχέδιο του οικισμού στην υπόψη περιοχή για την μόνιμη εγκατά¬ 
σταση των παλιννοστούντων ομογενών Ελλήνων από την πρώην ΕΣΣΔ 
και νυν κοινοπολιτεία ανεξάρτητων κρατών. 

6. Την με αριθμ. · 117/Αριθ. πρωτ. 48407/1834/20.6.1986 
εγκύκλιο του ΥΠΕΧΩΔΕ με την οποία εδόθησαν διευκρινήσεις επί του 
Πρ. Δ/τος 183/86 που αφορά την έγκριση τροποποιήσεων και τον κα¬ 
θορισμό όρων και περιορισμών δομήσεως από τους Νομάρχες (άρθρο 

3). 

7. Την με αριθ. 40/92 από 6.7.1992 γνωμοδότηση του Συμβου¬ 


λίου Χωροταξίας, Οικισμού και Περιβάλλοντος Ν. Ξάνθης με την οποία 
γνωμοδότησε ομόφωνα υπέρ της έγκρισης του τοπικού ρυμοτομικού 
σχεδίου και της γενικής πολεοδ. μελέτης στην κτηματική περιοχή της 
Κοινότητας Ευμοίρου όπως εκπονήθηκε από την Δ/νση Τεχνικών Υπη¬ 
ρεσιών του Ε.Ι.Υ.Α.Π.Ο.Ε. προς τον σκοπό δημιουργίας οικισμού για 
την μόνιμη εγκατάσταση των παλιννοστούντων ομογενών Ελλήνων 
από την πρώην Ε.Σ.Σ.Δ. και νυν Κοινοπολιτεία (ανεξαρτήτων Κρατών, 
με τους ακόλουθους όρους δόμησης: 

Α) Για γενική χρήση κατοικιών ΑΡΤΙΟΤΗΤΑ ΟΙΚΟΠΕΔΩΝ: 
Ελαχ. πρόσωπο 14,00 μ., εμβαδού > 300,00 μ 2 Συντελεστ. Δομή¬ 
σεως Οικοπέδων (Σ.Δ.Ο): 0,60 κάλυψη < 50% Χ.Ε. οικοπέδου 
πρασιά (προκήπιο) στο πρόσωπο των οικοπέδων 3,00 μ. και μέγιστο 
ύψος κτιρίων κατοικιών σύμφωνα με τον ισχύοντα ΓΟΚ/85. 

Β) Για μικτή χρήση κτιρίων: Ελάχιστο πρόσωπο οικοπέδων 14 μ., 
εμβαδόν > 300,00 μ 2 , Σ.Δ.Ο. 0,80, κάλυψη '< 60%, μέγιστο 
ύψος κτιρίων σύμφωνα με τον ισχύοντα ΓΟΚ/85, αποφασίζουμε: 

Εγκρίνουμε το τοπικό ρυμοτομικό σχέδιο και την γενική Πολεοδο¬ 
μική Μελέτη που εκπονήθηκε από την Δ/νση Τεχν. Υπηρεσιών του 
Ε.Ι.Υ.Α.Π.Ο.Ε. για την δημιουργία οικιστικής μονάδας στην Κτημα¬ 
τική περιοχή Κοινότητας Ευμοίρου Ν. Ξάνθης, η οποία θα χρησιμοποι¬ 
ηθεί για την μόνιμη εγκατάσταση των παλιννοστούντων ομογενών Ελ¬ 
λήνων από την πρώην Ε.Σ.Σ.Δ. και νυν Κοινοπολιτεία ανεξαρτήτων 
Κρατών, με τους όρους και περιορισμούς δόμησης που προαναφέρθηκαν 
στην υπ’ αριθ. 40/92 γνωμοδότηση του ΣΧΟΠ Ν. Ξάνθης (παρ. 7 της 
παρούσης). 

Η παρούσα να δημοσιευθεί στην Εφημερίδα της Κυβερνήσεως μαζί 
με το σχεδιάγραμμα υπό κλίμακα 1:1000, που την συνοδεύουν και εί¬ 
ναι θεωρημένα από τον Δ/ντή Τεχν. Υπηρεσιών του Ε.Ι.Υ.Α.- 
Π.Ο.Ε. 

Ξάνθη, 5 Αυγούστου 1992 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 

Αριθ. ΤΠΠΕ 1892 (4) 

Τροποποίηση σχεδίου πόλης στο Ο.Τ. 24 της πόλεως Κομοτηνής Ν. 

Ροδόπης για τον χαρακτηρισμό χώρου ανέγερσης Πνευματικού Κέ¬ 
ντρου Ιεράς Μητρόπολης Μαρωνείας και Κομοτηνής. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν.Δ/τος 17.7/16.8.1923 όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν.Δ. (ΦΕΚ 220 
Α) και με την παρ. 3 του άρθρου 34 του Ν. 1577/85 (ΦΕΚ 210 
Α/85). 

3. Τις διατάξεις του υπ’ αριθμ. 183/86 Πρ. Δ/τος (ΦΕΚ 70Α). 

4. Την με αριθμ. πρωτ. Γ4δ/15883/1903/8.2.1983 κοινή από¬ 
φαση του Υπουργού Προεδρίας της Κυβερνήσεως και του Αναπληρωτή 
Υπουργού ΠΕ.ΧΩ.Δ.Ε. 

5. Την με αριθμ. 99/92 απόφαση (γνωμοδότηση) του Δημοτικού. 
Συμβουλίου Κομοτηνή με την οποία γνωμοδότηαε υπέρ της τροποποίη¬ 
σης του σχεδίου πόλης στο Ο.Τ. 24 στην Κομοτηνή για τον χαρακτηρι¬ 
σμό χώρου ανέγερσης Πνευματικού Κέντρου σε ιδιόκτητο οικόπεδο της 
Ιεράς Μητρόπολης Μαρωνείας και Κομοτηνής και εγκρίνει τη θέση του 
κτιρίου, όπως αυτό εμφανίζεται στο συνημμένο τοπογραφικό διά¬ 
γραμμα με κόκκινη διαγράμμιση που συνοδεύει την εν λόγω γνωμοδό¬ 
τηση. 


6. Την με αριθμ. 75/92 από 22.6.1992 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Ν. Ροδόπης με την 
οποία γνωμοδότησε κατά πλειοψηφία υπέρ της τροποπόιήσεως του σχε¬ 
δίου πόλης Κομοτηνής στο Ο.Τ. 24 για τον χαρακτηρισμό του χώρου 
του οικοπέδου της Μητρόπολης Μαρωνείας και Κομοτηνής ως χώρος 
ανέγερσης Πνευματικού Κέντρου με τη θέση του κτιρίου (περίγραμμα 
κτιρίου) όπως αυτό εμφανίζεται με κόκκινη διαγράμμιση στο τοπογρα¬ 
φικό διάγραμμα που συνέταξε τον Μάρτιο 1992 ο Τοπογράφος Μηχ/ 
κός Δημ. Βασιλειάδης και θεωρήθηκε την 11.3.1992 από τον Προϊ¬ 
στάμενο Τεχν. Υπηρεσιών του Δήμου Κομοτηνής, αποφασίζουμε: 

Τροποποιούμε το σχέδιο πόλης Κομοτηνής στο Ο.Τ. 24 και χαρα¬ 
κτηρίζουμε τον χώρο του οικοπέδου ιδιοκτησίας της Μητρόπολης Μα- 
ρωνείας και Κομοτηνής ως χώρο για την ανέγερση Πνευματικού Κέ¬ 
ντρου με τη θέση του κτιρίου (περίγραμμα κτιρίου) όπως αυτό εμφανίζε¬ 
ται με κόκκινη διαγράμμιση στο τοπογραφικό διάγραμμα που συνέταξε 
τον Μάρτιο 1992 ο Τοπογράφος Μηχ/κός Δημ. Βασιλειάδης και θεω¬ 
ρήθηκε την 11.3.1992 αιίό τον Προϊστάμενο Τεχν. Υπηρεσιών του Δή¬ 
μου Κομοτηνής. 

Η ισχύς της παρούσας αρχίζει από την δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Κομοτηνή, 22 Ιουλίου 1992 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 













